Richard Casey

Richard Gavin Gardiner Casey, Casey baroia (Brisbane, 1890eko abuztuaren 29a – Fitzroy, 1976ko ekainaren 17a) australiar militar, diplomazialari eta politikaria izan zen. Australiako 16. gobernadore-orokorra izan zen 1965etik 1969ra.

Gaztetan Melbournera joan zen eta Melbourneko eta Oxfordeko unibertsitateetan ikasi zuen. 1914an, Austriako Lehen Indar Inperialean izena eman zuen, eta Gallipoliko guduan eta Mendebaldeko Frontean borrokatu zuen. 1920an Australiako funtzionario-taldean sartu zen eta Administrazio britainiarrarekiko lotura-ofizial izendatu zuten.

1931. urtean Australia Batua alderdiko hautagaitzan parlamentu federaleko kide hautatu zuten eta Joseph Lyons, Earle Page eta Robert Menziesen gobernuetan ministro izan zen. Bigarren Mundu Gerran, Australiak Estatu Batuetan zuen enbaxadorea izan zen 1940tik 1942ra, eta, ondoren, Winston Churchillen gerra-gobernuan sartu zen. 1944an Bengalako gobernadore izendatu zuten.

1946an Australiara itzuli eta Alderdi Liberala zuzendu zuen 1947tik 1950era. 1949an berriro lortu zuen eserleku bat, eta Kanpo Arazoetako ministro izan zen 1951tik 1960ra, politikatik erretiratu zenean. 1965etik 1969ra Australiako gobernadore nagusia izan zen. 1960an Casey baroi izendatu zuten.

 Kanpo estekak 

Kategoria:Brisbanetarrak
Kategoria:Australiako militarrak
Kategoria:Australiako gobernadore orokorrak
Kategoria:Australiako monarkikoak
Kategoria:Lehen Mundu Gerrako militarrak